RÅDETS AFGOERELSE af 25.juli 1977 om indgåelse af konventionen om beskyttelse af Middelhavet mod forurening samt protokollen om forebyggelse af forurening af Middelhavet , forårsaget af dumpning fra skibe og luftfartøjer

RÅDET FOR DE EUROPÆISKE FÆLLESSKABER HAR -

under henvisning til traktaten om oprettelse af Det europæiske økonomiske Fællesskab , særlig artikel 235 ,

under henvisning til forslag fra Kommissionen ,

under henvisning til udtalelse fra Europa-Parlamentet (1) , og ud fra følgende betragtninger :

(1) EFT nr . C 259 af 4 . 11 . 1976 , s . 42 .

I henhold til artikel 24 i konventionen om beskyttelse af Middelhavet mod forurening er konventionen og de dertil hørende protokoller åben for undertegnelse på Det europæiske økonomiske Fællesskabs vegne ;

Rådet for De europæiske Fællesskaber og repræsentanterne for medlemsstaternes regeringer , forsamlet i Rådet , vedtog den 22.november 1973 en erklæring vedrørende et handlingsprogram for De europæiske Fællesskaber på miljøområdet (2) ;

(2) EFT nr . C 112 af 20 . 12 . 1973 , s . 1 .

i dette program understreges det , at Fællesskabet som helhed er berørt af havforureningen , både på grund af den vigtige rolle , som havet spiller i arternes bevarelse og udvikling , og på grund af søfartens og søtransportens betydning for en harmonisk udvikling af Fællesskabet ;

i dette program og i RÅdets direktiv 76/464/EØF af 4 . maj 1976 om forurening , der er forårsaget af udledning af visse farlige stoffer i Fællesskabets vandmiljø (3) , fastsættes det endvidere , at Fællesskabet vil gennemføre visse aktioner med henblik på at mindske de forskellige typer havforurening ;

(3) EFT nr . L 129 af 18 . 5 . 1976 , s . 23 .

i konventionen om beskyttelse af Middelhavet mod forurening fastsættes det blandt andet , at der vil blive truffet egnede foranstaltninger til forebyggelse og mindskelse af forurening , der skyldes dumpning fra skibe og luftfartøjer , udforskning og udnyttelse af kontinentalsoklen , havbunden og havundergrunden , samt landbaseret havforurening ;

i artikel 23 i konventionen fastsættes det , at ingen kan blive kontraherende part i denne konvention , hvis vedkommende ikke samtidig bliver part i mindst en af protokollerne , og at ingen kan blive kontraherende part i nogen af protokollerne , hvis vedkommende ikke samtidig bliver kontraherende part i nævnte konvention ;

Fællesskabets indgåelse af denne konvention og af protokollen om forebyggelse af forurening af Middelhavet ved dumpning fra skibe og luftfartøjer synes nødvendig for opfyldelsen af en af Fællesskabets målsætninger i forbindelse med det fælles markeds funktion på området for miljøbeskyttelse og beskyttelse af livskvaliteten ; traktaten indeholder ikke fornøden hjemmel hertil ;

Konventionen og protokollen blev undertegnet på Fællesskabets vegne den 13 . september 1976 -

TRUFFET FØLGENDE AFGØRELSE :

Artikel 1

Konventionen om beskyttelse af Middelhavet mod forurening samt protokollen om forebyggelse af forurening af Middelhavet ved dumpning fra skibe og luftfartøjer , indgås på Det europæiske økonomiske Fællesskabs vegne .

Teksten til konventionen og protokollen er vedlagt denne afgørelse som bilag .

Artikel 2

Formanden for Rådet for De europæiske Fællesskaber fremlægger for så vidt angår Det europæiske økonomiske Fællesskab tiltrædelsesdokumentet , som fastsat i konventionens artikel 25 (4) .

(4) Ikrafttrædelsesdatøn for konventionen og den dertil hørende protokol vil blive offentliggjort i De Europæiske Fællesskabers Tidende på foranledning af Rådets generalsekretariat .

Udfærdiget i Bruxelles , den 25 . juli 1977.

På Rådets vegne

H . SIMONET

Formand